**Graham Cooke Fordítás – A Probléma Lehetőség!**

Isten olyannak tervezte meg az életed, hogy sokkal több mindent tudj elhordozni, mint amennyit képes lennél magadban tartani. Még hozzá azért, hogy állandóan tovább adhasd azt, amid van. Mit jelent ez? Azt, hogy senki sincs biztonságban az áldásoktól, mivel te itt vagy! Azt is jelenti, hogy nem vagy kitéve negativitásnak. A világ örökösen negatív, de Isten Királysága nem az! A Mennyben nincs frusztráció! Szerinted van bárki is Isten trónja körül, aki így viselkedne: „pfffhh… meddig fog még ez a dicsőítő alkalom tartani…? Angyalt bírnék ölni egy jó kávéért…” Nincs ilyen! A Mennyben nincs semmi frusztráció! Na most figyelj! Ha a Mennyben ez nem létezik, akkor itt sem létezhet! Ha Isten nem szándékozta ezt, mi sem engedhetjük meg! Ha Isten nem akarta, hogy ebben részesüljünk, akkor ne fogadjuk el! Ami nincs benne Krisztusban, azt mi nem akarjuk és nem is fogadjuk el! Szóval mi a helyzet ezzel a Krisztusi élettel, ami mindent fejjel lefelé és belülről kifelé fordít? Ez egy gondolkodásmód! Szemléletmód! Egy olyan nyelvezet, melyet Ő lehozott a Mennyből a Földre, és amikor olvasod az Evangéliumokat, azt látod meg, hogy Jézus elmondja a következőt: „mi így csináljuk a dolgokat a Mennyben!” Majd azt mondja: „ti még nagyobbakat is tesztek majd nálam!” Mit ért Ő ezalatt? Azt, hogy „Én csupán azért vagyok itt, hogy az alapokat megtanítsam nektek, de ti sokkal jobban fogjátok majd csinálni, mint én! Mert a legjobb dolgokat számotokra tartogatom, hogy azokat megtegyétek! Megtanítalak, hogyan válj olyan zseniálissá, mint amilyen én vagyok.” Tudod, hogy teljesen tisztában van azzal, hogy Ő milyen elképesztően jó? A Szent Szellemnek semmi gondja nincs azzal, hogy elmondja micsoda lángész Ő, egy géniusz! Mivel az is! Mindent tud! Istennek mélységeit kutatja. Ami azt jelenti, hogy a Szent Szellemnek nagyobb a kereső motorja, mint a Google-nak, mivel Ő Isten teljességének mélységeit kutatja. Miért? Hogy mindent meg tudjon osztani veled Jézusról! Hogy a teljesség ne egy opcionális lehetőség legyen csupán, hanem tény. Az ellátás, bőség nem csupán néhány ember számára van, hanem mindnyájunk számára, hogy beléphessünk annak az életformának a nagyságába, amit Jézus elhozott számunkra. Isten Szelleme által te Isten lakóhelye vagy, mivel Isten benned él ez pedig azt is jelenti, hogy az egész Menyország vonzódik hozzád. Ha pedig Jézus benned él, a Szent Szellem is ott van, és hozzáférést ad neked egy olyan gondolkodásmódhoz, ami teljesen rendkívüli. Ez azt is jelenti, hogy nem vagy alávetve a körülötted lévő világnak, hanem teljesen kiszolgáltatod magad Isten Királyságának. Csak mondom… A briliáns gondolkodásmód egy életforma számodra! Az a briliáns felfogásod, nézeted, ahogyan látsz dolgokat, ahogy tekintesz rájuk. A nyelvezeted pedig olyan, mint amit a világ még soha nem hallott. Az összes jelzést, az adást egy olyan birodalomból veszed, ami meg sem közelíti a körülötted lévő világot. Úgy növünk fel, ahogy a világ gondolkodik, azonban a Királyságban csatát kell vívnunk az ellen, ahogy a világ gondolkodik! Szóval, a lehetőség Istene itt van, hogy megtanítson téged arra, ami lehetséges minden egyes helyzetben. Ehhez azonban minden egyes helyzetünket ki kell szolgáltatnunk Isten nagyságának. Ha nem szolgáltatjuk ki Isten nagyságának, mi válunk eziránt kiszolgáltatottá. De te nem ez vagy! Itt az idő, hogy abbahagyjuk azt, hogy a kiváltságunk szintje alatt éljünk. Kezdjünk el fölötte élni! Ez azt jelenti, hogy úgy látunk dolgokat, ahogy Isten látja, úgy gondolkodunk, ahogy Ő, mivel Krisztus értelme lakozik bennünk és a nyelvezetünk is más. Ezért a negativitást átfordítjuk valami mássá. Mint amikor a gondolkodásmódunkban negatív gondolataink vannak saját magunkról. Tudod, ha az eddigi gondolkodásmódod oda juttatott téged, ami nem tetszik neked, akkor gondolj valami másra, mivel nyilván az nem működik számodra! Így van? Mit mond a világ, hogy mit tegyünk? Azt mondja, hogy dolgozzunk azon a gondolaton. Mit mond Isten Királysága, hogy mit tegyünk? Azt mondja: cseréljük le azt a gondolatot egy jobbra és azon dolgozzunk! Isten Királysága soha nem kezd el dolgozni a negatívon, hanem megváltoztatja azt valami mássá és azon dolgozik.

Akkor tehát. Ha szembe kerülsz az életedben egy problémával, a Menny ezt az alábbiképpen látja: nem jöhet hozzád úgy egy probléma, hogy Isten ne csatolna ahhoz egy ígéretet és annak kivitelezését. Miért? Mert a problémák arra lettek kitalálva, hogy elvezessenek téged az ígéretek beteljesítéséhez, azaz az ellátáshoz. Tehát minden egyes problémához hozzá van kapcsolva egy ígéret és ellátás, tehát az ígéret végrehajtása. Ez a három szó szerint egybe van kapcsolva. Nem kaphatod meg egyiket a másik nélkül! Az alábbit kell megtanulnunk: lássuk úgy a problémát, hogy belépünk az ígéretbe, és megértjük, hogy az a helyzet ami előállt azért van, hogy benne éljek az ígéretben, hogy beleléphessek az ellátásba, azaz az ígéret beteljesedésébe. Mi történik tehát akkor, amikor szembe találod magad egy problémával és pontosan tudod, hogy kicsoda számodra Jézus? Teljesen lelkessé és izgatottá válsz amiatt a probléma miatt, hiszen elképesztő, hogy a probléma nagysága az ígéret nagyságát mutatja meg számodra! Mi van, ha az ígéret nagyobb mint a probléma? Ha pedig az ígéret nagyobb mint a probléma, képzeld el mekkora az ellátás, a beteljesedés! Kell, hogy kitágítsd a gondolkodásmódod, a nézeted és nyelvezeted! Amikor tehát problémába kerülsz hívd fel a legjobb barátodat! „Helló John, itt Graham. Hogy vagy? Láttad a tegnap esti meccset? Épp az utolsó két percben hozták be a lemaradást… Nagyobb szívre van szükségem, legalább akkorára, mint egy elefántnak, mert annyira drukkolok ennek a csapatnak, hogy a szívem majd kiugrik a helyéről… ja, tudom… Király volt. Hé figyelj! Azért hívlak, hogy elmondjam mekkora problémám van! Igen, nagyon lelkesít, teljesen izgatottá váltam miatta! Igen. Ma reggel érkezett. Hű, óriásinak tűnik! Arra gondoltam, legalább két-három hónapra is elhúzódhat, érted? Tudtam, hogy valami készülőben van, mert a Szent Szellem már kora reggel jött hozzám és ismered… Ő maga a rajongás, lelkesedés! Azt éreztem, mintha ugrándozna örömében. Rögtön tudtam, hogy valami lesz! Aztán meg is érkezett ez a probléma és ember! Ütős! Még ki sem csomagoltam, teljesen lekötött az, ahogy megnyilvánultam az örömtől! Figyelj! Ránéztem és azt mondtam magamban: „azt a mindenit! Ha ekkora nagy a probléma, mekkora lehet az ígéret!” Még ki sem bontottam, mert teljes önkívületi állapotban vagyok! Úgy érzem magam, mint aki pattog ide-oda örömében! És amúgy te hogy vagy? Nincs semmi problémád? Hát, tarts ki tesó, majd megérkezik! Tudod: Isten hűséges! Hamar eljön, csak tarts ki és higgyj! Valami jó dolog fog veled történni! Figyelj, ha megérkezik, oszd meg velem! Várni fogom a telefonhívásodat, ahogy jön a probléma hívj fel! Eljössz most hozzám? Oké. Milyen gyorsan érsz ide? 40 perc? Óriási. Hé, elmész a (Strarbucks helyett) ’Szent bucks’ mellett? Hoznál nekem egy kávét? Oké! Hamarosan látlak!”